’n Vreemde planeet, of moontlik ’n bruin dwerg, met sowat 12 keer die massa van Jupiter, en waarvan die magneetveld 200 keer sterker is, is ontdek.
Dit is 20 ligjaar van die aarde af en word in die Astrophysical Journal beskryf. Dit is met die Very Large Array-radioteleskoop, wat in Nieu-Mexiko is, ontdek.
Luidens die studie beweeg dié voorwerp met planetêre massa, wat op die grens lê van die beskrywing van ’n planeet en ’n bruin dwerg (’n soort ster), alleen. Planete het gewoonlik ’n ster waarom hulle wentel.